ທັງ Austria ​ແລະຮັງ​ກາຣີ ​ຮັບມືກັບ ການ​ຫຼັ່ງ​ໄຫຼ ຂ້າມ​ຊາຍ​ແດນ​ ຂອງອົບພະຍົບ 
ຢູ​ໂຣບ ​ແມ່ນ​ພົບ​ເຫັນ​ ການ​ຫຼັ່ງ​ໄຫຼ ຂອງພວກ​ອົບ​ພະຍົບ ເຂົ້າ​ໄປໃນປະເທດຂອງຕົນ ຢ່າງ​ຫຼວງ​ຫຼາຍ ນັບ​ຕັ້ງ​ແຕ່​ສົງ​ຄາມ​ໂລກ​ຄັ້ງ​ທີ 2 ສິ້ນສຸດລົງ ເປັນ​ຕົ້ນ​ມາ.
ທັງ Austria ແລະຮັງກາຣີ ໄດ້ເປັນສັກຂີພິຍານດ້ວຍກັນ ໃນການຫຼັ່ງໄຫຼຂ້າມຊາຍແດນເຂົ້າມາ ຂອງພວກອົບພະຍົບຈຳນວນຫຼວງຫຼາຍພຽງເວລາຂ້າມຄືນ ຊຶ່ງເປັນຈຳນວນຫຼາຍເປັນປະຫວັດການ ສຳລັບປະເທດທັງສອງ ຊຶ່ງເປັນເຂດແນວໜ້າໃນວິກິດການອົບພະຍົບ ຢູໂຣບນັ້ນ ຮັງກາຣີ ໄດ້ກ່າວວ່າ ມີຫຼາຍກວ່າ 3 ພັນຄົນ ໄດ້ຂ້າຍຊາຍແດນເຂົ້າມາໃນຮັງກາຣີ ຈາກເຊີເບຍ ໃນແລງວັນພຸດວານນີ້ ຫາເຊົ້າວັນພະຫັດມື້ນີ້ ໃນຂະນະທີ່ Austria ໄດ້ກ່າວວ່າ ມີ ຈຳນວນພໍໆກັນນີ້ ໄດ້ຂ້າມເຂົ້າໄປໃນ Austria ຈາກຮັງກາຣີ ໃນເມືອງ Nickelsdorf ທາງພາກຕາເວັນອອກຂອງ Austria ຜູ້ຄົນຈຳນວນຫຼາຍພັນຄົນ ລໍຖ້າລົດໄຟໄປນະຄອນວຽນນາ ແລະຈະເດີນທາງຈາກທີ່ນັ້ນ ຕໍ່ໄປຍັງເຢຍຣະມັນ ແລະສະຖານທີ່ແຫ່ງອື່ນໆອີກ ເຈົ້າໜ້າທີ່ Austria ກ່າວວ່າ ພວກເຂົາເຈົ້າຈະພົບປະກັນ ໃນວັນພະຫັດມື້ນີ້ ເພື່ອປຶກສາຫາລືກັນວ່າ ຈະສົ່ງລົດໄຟຖ້ຽວພິເສດໄປຍັງຊາຍແດນ ເພື່ອລຳລຽງພວກອົບພະຍົບເຫຼົ່ານີ້ ໄປຍັງນະຄອນຫຼວງຂອງ Austria ຫລືບໍ່ ພວກອົບພະຍົບຈຳນວນຫຼາຍພັນຄົນ ໄດ້ພາກັນຫຼັ່ງໄຫຼເຂົ້າໄປຍັງ Austria ນັບຕັ້ງແຕ່ ທາງການ Austria ໄດ້ປະກາດໃນສັບປະດາແລ້ວນີ້ວ່າ ຕົນຈະຮັບເອົາໃບສະໝັກຂໍລີ້ໄພ ແບບດຽວກັນກັບເຢຍຣະມັນ ໃນຕົ້ນອາທິດຜ່ານມານີ້ ຢູໂຣບ ແມ່ນພົບເຫັນການຫຼັ່ງໄຫຼຂອງພວກອົບພະຍົບເຂົ້າໄປໃນປະເທດຂອງຕົນຢ່າງຫຼວງຫຼາຍ ນັບຕັ້ງແຕ່ສົງຄາມໂລກຄັ້ງທີ 2 ສິ້ນສຸດລົງເປັນຕົ້ນມາ ໃນຂະນະທີ່ພວກຜູ້ຄົນພາກັນຫຼົບໜີຈາກຄວາມຮຸນແຮງ ໃນຊີເຣຍ ອັຟການິສຖານ ອີຣັກ ແລະສະຖານທີ່ອື່ນໆອີກໃນພາກຕາເວັນອອກກາງ ແລະອາຟຣິກາເໜືອ ສະຫະລັດ ໄດ້ໃຫ້ຄຳໝັ້ນສັນຍາໃນວັນພຸດວານນີ້ວ່າ ຕົນຈະຮັບເອົາພວກເອົາພະຍົບຈາກຊີ ເຣຍ ແລະບ່ອນອື່ນໆຕື່ມອີກ ໃນຂະນະທີ່ຢູໂຣບ ໄດ້ເປີດເຜີຍໂຄຕ້າຂອງແຕ່ລະປະເທດ ທີ່ບັງຄັບໃຫ້ຮັບເອົາພວກອົບພະຍົບ ຈຳນວນ 160 ພັນ ຄົນ ເພື່ອການຕັ້ງຖິ່ນຖານໃໝ່ ຫຼັງຈາກທີ່ໄດ້ພົບປະກັບສະມາຊິກລັດຖະສະພາແລ້ວ ລັດຖະມົນຕີການຕ່າງປະເທດຂອງສະຫະລັດ ທ່ານ John Kerry ໄດ້ກ່າວວ່າ